ຍານອະວະກາດຈີນ ເຂົ້າຈອດ ເຊື່ອມຕໍ່ເຂົ້າກັບ ຍານທົດລອງແລ້ວ
ນັກ​ອະວະກາດຈີນ​ໄດ້ເຂົ້າ​ໄປ​ຢູ່​ໃນ​ ຍານອ​ະວະ​ກາດ​​ທົດ​ລອງ​ ​ໃນ​ວັນ​ຈັນ​ມື້​ນີ້ ແລະຈະໃຊ້​ເວລາ​ເກືອບສອງ​ອາທິດ ທໍາ​ການ​ທົດ​ລອງຕ່າງໆ.
ນັກອະວະກາດຈີນສາມຄົນໄດ້ ເຂົ້າໄປຢູ່ໃນຍານອະວະກາດທົດລອງ ໃນວັນຈັນມື້ນີ້ ຊຶ່ງເປັນບາດກ້າວອັນຫລ້າສຸດໃນຄວາມພະຍາຍາມຂອງປັກກິ່ງ ເພື່ອສ້າງສະຖານີ ອະວະກາດຖາວອນນັ້ນ ຍານອະວະກາດ ເຊິນໂຈ 9 ພ້ອມກັບະນັກອະວະກາດສາມຄົນ ຮວມທັງນັກອະວະກາດ ຍິງຄົນທໍາອິດຂອງຈີນ ໄດ້ເຂົ້າຈອດເຊື່ອມຕໍ່ກັບຍານອະວະກາດທົດລອງ ຕຽນກອງ 1 ໃນເວລາປະມານບ່າຍ 2 ໂມງ ຕາມເວລາໃນລາວ ທັງສາມຄົນຈະໃຊ້ເວລາເກືອບສອງອາທິດ ທໍາການທົດລອງຕ່າງໆຢູ່ໃນຍານທົດລອງ ກ່ອນຈະກັບຄືນມາສູ່ໂລກມະນຸດ ຍານອະວະກາດ Shenzhou 9 ໄດ້ຖືກສົ່ງຂື້ນ ຈາກສູນກາງສົ່ງດາວທຽມ ຈິວຈວນ ຢູ່ແຄມທະເລຊາຍ Gobi ໃນພາກຕາເວັນຕົກສຽງເໜືອຂອງຈີນ ເມື່ອວັນເສົາຜ່ານມາ ການສົ່ງຍານອະວະກາດທີ່ມີຄົນຂັບຂອງຈີນ ຂື້ນສູ່ວົງໂຄຈອນເທື່ອຫລ້າສຸດ ໄດ້ມີຂຶ້ນ ໃນເດືອນກັນຍາ ປີ 2009